b'\n_START_ARTICLE_\nSvensk l\xc3\xa5glandsboskap\n_START_PARAGRAPH_\nSvensk l\xc3\xa5glandsboskap, ogs\xc3\xa5 kalt Svensk l\xc3\xa5gland, SLB eller Svensk Holstein er betegnelsen p\xc3\xa5 svenske kyr av rasen Holstein-Friesian._NEWLINE_P\xc3\xa5 1800-tallet begynte importen av Holstein-kyr til Sverige, prim\xc3\xa6rt til Sk\xc3\xa5ne. I 1913 ble det opprettet en egen forening for rasen i Sverige, og stambok ble etablert. Rasen ble heretter omtalt som Svensk l\xc3\xa5glandsboskap. Siden slutten av 70-tallet har man ogs\xc3\xa5 importert avlsmateriale fra nordamerikansk Holstein. I dag er Svensk l\xc3\xa5glandsboskap den dominerende kurasen i Sverige sammen med Svensk r\xc3\xb6d och vit boskap,  I 2007 var det i underkant av 170 000 SLB-kyr i Sverige, og rasens utbredelse \xc3\xb8ker._NEWLINE_SLB-kyr er svarte og hvite, 145\xe2\x80\x93150\xc2\xa0cm h\xc3\xb8ye og veier 600\xe2\x80\x93650\xc2\xa0kg. Rasen er en god melkerase, med gjennomsnittlig \xc3\xa5rsavdr\xc3\xa5tt p\xc3\xa5 9200\xc2\xa0kg melk.'